
72 DR.31.10.2013 

 
 Selain itu, terdapat seramai lebih 120 pengajar dan kakitangan Kolej Komuniti 
Sabak Bernam ini, saya mohon agar Kementerian Pendidikan membina asrama untuk 300 
pelajar Kolej Komuniti Sabak Bernam ini bukan sahaja memberikan kemudahan 
penginapan yang lebih selesa dan kehidupan yang lebih teratur kepada pelajar-pelajar 
selain mengatasi masalah disiplin dan gejala sosial pelajar.  

Tuan Yang di-Pertua, seterusnya saya ingin mengucapkan terima kasih kepada 
kementerian kerajaan yang prihatin kepada golongan pelajar dengan meneruskan 
pemberian bantuan persekolahan kepada pelajar sekolah rendah dan sekolah menengah 
sebanyak RM100 dengan peruntukan sebanyak RM540 juta bagi manfaat 5.4 juta pelajar 
dan pemberian Baucar Buku 1Malaysia sebanyak RM250 kepada pelajar pra-universiti dan 
IPTA bagi manfaat 1.3 juta pelajar dengan peruntukan sebanyak RM325 juta.  

Berhubung dengan Baucar Buku 1Malaysia, saya ingin membangkitkan rungutan 
pelajar IPT tentang masa yang terhad untuk menukarkan baucar ini. Oleh itu, saya mohon 
kepada kerajaan supaya dapat menimbangkan agar memberikan tempoh yang lebih 
panjang untuk menukarkan Baucar Buku 1Malaysia ini iaitu sehingga akhir bulan Oktober 
dan bukannya Mei pada masa kini bagi membolehkan pelajar mendapat manfaat, 
mendapatkan buku-buku bagi dua semester pengajian.  

Tuan Yang di-Pertua, seterusnya saya ingin mengucapkan terima kasih kepada 
kerajaan yang sentiasa prihatin kepada penduduk luar bandar dengan menyediakan 
peruntukan sebanyak RM4.1 bilion bagi memperkukuhkan dan menambahkan infrastruktur 
asas dan taraf hidup rakyat di luar bandar. Saya ingin menyentuh tentang peruntukan 
sebanyak RM179 juta untuk membina dan membaik pulih rumah rakyat miskin di kawasan 
luar bandar. Sebagaimana maklum, rumah adalah asas bagi membangunkan keluarga. Jika 
masalah rumah dapat diatasi, bermakna 50% masalah keluarga telah dapat diatasi. 
Selebihnya adalah untuk meningkatkan pendapatan dan memberikan pendidikan kepada 
ahli keluarga. 

Parlimen Sabak Bernam mempunyai 45 buah kampung yang terdiri daripada 
kampung-kampung tradisi yang telah wujud semenjak sebelum merdeka tadi. Hasil tinjauan 
dan laporan yang dibuat, setiap kampung didapati sekurang-kurangnya 10 buah rumah dari 
setiap kampung itu atau berjumlah 450 buah rumah yang memerlukan selenggara dan 
pembaikan seperti menggantikan dinding, lantai, atap dan sebagaimana berjumlah 
RM5,000 setiap rumah dan berjumlah RM2.25 juta bagi 450 buah rumah berkenaan. 
Sementara itu, setiap kampung juga didapati memerlukan sekurang-kurangnya dua buah 
rumah bagi Projek Perumahan Rakyat (PPR) ataupun sebanyak 90 buah rumah dengan 
kos pembinaan RM30,000 setiap buah dan berjumlah RM2.7 juta.  

Saya memohon kerajaan khususnya Kementerian Kemajuan Luar Bandar dan 
Wilayah menyediakan peruntukan bagi pembaikan dan selenggara rumah serta membina 
rumah-rumah baru bagi penduduk luar bandar untuk meningkat keselesaan dan 
kesejahteraan rakyat di luar bandar. Saya ingin menegaskan sekali lagi sekiranya kerajaan 
berjaya menyelesaikan masalah perumahan rakyat luar bandar, maka 50% masalah 
penduduk luar bandar dapat diatasi selebihnya adalah bagi meningkatkan pendapatan 
infrastruktur dan prasarana serta lain-lain masalah sosial penduduk luar bandar.  

Saya ingin menyentuh teras kelima iaitu menyejahterakan kehidupan rakyat. Yang 
Amat Berhormat Pekan dalam ucapan Bajet 2014 menyatakan bahawa kemakmuran 
negara bukan sahaja bergantung kepada kemajuan ekonomi semata-mata malah ia perlu 
mengambil kira kualiti hidup dan kesejahteraan rakyat secara menyeluruh. Dalam 
hubungan ini, kerajaan telah menyediakan peruntukan untuk keselamatan dan 
ketenteraman awam, perkhidmatan kesihatan berkualiti, pembangunan sukan, 
meningkatkan peranan wanita dan kesejahteraan keluarga dan sebagainya. Dalam 
hubungan ini saya ingin ,menyentuh beberapa perkara berhubungan dengan hal ehwal 
Islam.  

Berhubung dengan hal ehwal Islam ini, saya ingin menyentuh berhubung dengan 
kutipan zakat memandangkan kedudukan dan peranan zakat adalah sangat penting melalui 
pelaksanaan zakat, semangat akan menjadi panduan kepada pemerintahan dalam 
menggubal dasar fiskal negara sebagaimana Bajet 2014 ini. Dasar fiskal dan kewangan 
yang mantap akan menghala kepada kestabilan ekonomi dan pengaliran harta secara 
teratur dan berkesan. Kejayaan tersebut membolehkan negara mencapai pertubuhan 
ekonomi yang mampan khususnya dalam menyediakan jaringan sosial masyarakat Islam.  



Selain itu, terdapat seramai lebih 120 pengajar dan kakitangan Kolej Komuniti Sabak Bernam ini, saya mohon agar Kementerian Pendidikan membina asrama untuk 300 pelajar Kolej Komuniti Sabak Bernam ini bukan sahaja memberikan kemudahan penginapan yang lebih selesa dan kehidupan yang lebih teratur kepada pelajar-pelajar selain mengatasi masalah disiplin dan gejala sosial pelajar. Tuan Yang di-Pertua, seterusnya saya ingin mengucapkan terima kasih kepada kementerian kerajaan yang prihatin kepada golongan pelajar dengan meneruskan pemberian bantuan persekolahan kepada pelajar sekolah rendah dan sekolah menengah sebanyak RM100 dengan peruntukan sebanyak RM540 juta bagi manfaat 5.4 juta pelajar dan pemberian Baucar Buku 1Malaysia sebanyak RM250 kepada pelajar pra-universiti dan IPTA bagi manfaat 1.3 juta pelajar dengan peruntukan sebanyak RM325 juta. Berhubung dengan Baucar Buku 1Malaysia, saya ingin membangkitkan rungutan pelajar IPT tentang masa yang terhad untuk menukarkan baucar ini. Oleh itu, saya mohon kepada kerajaan supaya dapat menimbangkan agar memberikan tempoh yang lebih panjang untuk menukarkan Baucar Buku 1Malaysia ini iaitu sehingga akhir bulan Oktober dan bukannya Mei pada masa kini bagi membolehkan pelajar mendapat manfaat, mendapatkan buku-buku bagi dua semester pengajian. Tuan Yang di-Pertua, seterusnya saya ingin mengucapkan terima kasih kepada kerajaan yang sentiasa prihatin kepada penduduk luar bandar dengan menyediakan peruntukan sebanyak RM4.1 bilion bagi memperkukuhkan dan menambahkan infrastruktur asas dan taraf hidup rakyat di luar bandar. Saya ingin menyentuh tentang peruntukan sebanyak RM179 juta untuk membina dan membaik pulih rumah rakyat miskin di kawasan luar bandar. Sebagaimana maklum, rumah adalah asas bagi membangunkan keluarga. Jika masalah rumah dapat diatasi, bermakna 50% masalah keluarga telah dapat diatasi. Selebihnya adalah untuk meningkatkan pendapatan dan memberikan pendidikan kepada ahli keluarga. Parlimen Sabak Bernam mempunyai 45 buah kampung yang terdiri daripada kampung-kampung tradisi yang telah wujud semenjak sebelum merdeka tadi. Hasil tinjauan dan laporan yang dibuat, setiap kampung didapati sekurang-kurangnya 10 buah rumah dari setiap kampung itu atau berjumlah 450 buah rumah yang memerlukan selenggara dan pembaikan seperti menggantikan dinding, lantai, atap dan sebagaimana berjumlah RM5,000 setiap rumah dan berjumlah RM2.25 juta bagi 450 buah rumah berkenaan. Sementara itu, setiap kampung juga didapati memerlukan sekurang-kurangnya dua buah rumah bagi Projek Perumahan Rakyat (PPR) ataupun sebanyak 90 buah rumah dengan kos pembinaan RM30,000 setiap buah dan berjumlah RM2.7 juta. Saya memohon kerajaan khususnya Kementerian Kemajuan Luar Bandar dan Wilayah menyediakan peruntukan bagi pembaikan dan selenggara rumah serta membina rumah-rumah baru bagi penduduk luar bandar untuk meningkat keselesaan dan kesejahteraan rakyat di luar bandar. Saya ingin menegaskan sekali lagi sekiranya kerajaan berjaya menyelesaikan masalah perumahan rakyat luar bandar, maka 50% masalah penduduk luar bandar dapat diatasi selebihnya adalah bagi meningkatkan pendapatan infrastruktur dan prasarana serta lain-lain masalah sosial penduduk luar bandar. Saya ingin menyentuh teras kelima iaitu menyejahterakan kehidupan rakyat. Yang Amat Berhormat Pekan dalam ucapan Bajet 2014 menyatakan bahawa kemakmuran negara bukan sahaja bergantung kepada kemajuan ekonomi semata-mata malah ia perlu mengambil kira kualiti hidup dan kesejahteraan rakyat secara menyeluruh. Dalam hubungan ini, kerajaan telah menyediakan peruntukan untuk keselamatan dan ketenteraman awam, perkhidmatan kesihatan berkualiti, pembangunan sukan, meningkatkan peranan wanita dan kesejahteraan keluarga dan sebagainya. Dalam hubungan ini saya ingin ,menyentuh beberapa perkara berhubungan dengan hal ehwal Islam. Berhubung dengan hal ehwal Islam ini, saya ingin menyentuh berhubung dengan kutipan zakat memandangkan kedudukan dan peranan zakat adalah sangat penting melalui pelaksanaan zakat, semangat akan menjadi panduan kepada pemerintahan dalam menggubal dasar fiskal negara sebagaimana Bajet 2014 ini. Dasar fiskal dan kewangan yang mantap akan menghala kepada kestabilan ekonomi dan pengaliran harta secara teratur dan berkesan. Kejayaan tersebut membolehkan negara mencapai pertubuhan ekonomi yang mampan khususnya dalam menyediakan jaringan sosial masyarakat Islam.